Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 227

2. 31992 L 0083: A Tanács 1992. október 19-i 92/83/EGK irányelve az alkohol és az alkoholtartalmú italok jövedéki adója szerkezetének összehangolásáról (HL L 316., 1992.10.31., 21. o.), az alábbi módosítással: – 12003 T: A csatlakozás feltételeirõl és a szerzõdések kiigazításáról szóló okmány – a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozása (HL magyar nyelvû különkiadás, 2003.9.23-i különszám, 33. o.). (a) A 22. cikk (6) bekezdése helyébe a következõ szöveg lép: „6. Bulgária és a Cseh Köztársaság az etilalkoholra vonatkozó normál nemzeti jövedékiadó-kulcs 50%-nál nem alacsonyabb kedvezményes jövedékiadó-kulcsot alkalmazhat a gyümölcstermesztõ háztartások által átadott gyümölcsbõl éves szinten tíz hektoliternél több etilalkoholt elõállító, a gyümölcstermesztõk rendelkezésére álló szeszfõzdében elõállított etilalkoholra. A kedvezményes adókulcs évenként és elõállíttató gyümölcstermesztõ háztartásonként nem haladhatja meg a 30 liter, kizárólag személyes fogyasztásra szánt gyümölcsszeszt.” (b) A 22. cikk (7) bekezdése helyébe a következõ szöveg lép: „7. Magyarország, Románia és Szlovákia az etilalkoholra vonatkozó normál nemzeti jövedékiadó-kulcs 50%-nál nem alacsonyabb kedvezményes jövedékiadó-kulcsot alkalmazhat a gyümölcstermesztõ háztartások által átadott gyümölcsbõl éves szinten tíz hektoliternél több etilalkoholt elõállító, a gyümölcstermesztõk rendelkezésére álló szeszfõzdében elõállított etilalkoholra. A kedvezményes adókulcs évenként és elõállíttató gyümölcstermesztõ háztartásonként nem haladhatja meg az 50 liter, kizárólag személyes fogyasztásra szánt gyümölcsszeszt. Ezt a megállapodást a Bizottság 2015-ben felülvizsgálja és a lehetséges módosításokról jelentést nyújt be a Tanácsnak.” IV. MELLÉKLET A jegyzõkönyv 17. cikkében hivatkozott lista: az intézmények által elfogadott jogi aktusok kiegészí tõ kiigazí tása

Source: https://magyarkozlony.hu/hivatalos-lapok/830d9fb6119bb6005a55ef1d1bc87847e08cec40/dokumentumok/80a2d7c753debc655856b19a2846049d7011826b/letoltes